Diari Oficial de la Generalitat Valenciana


Sumari del DOGV 9681, del 12-09-2023 (2023/9263)

Extracte de la Resolució de 4 de setembre de 2023, de la Universitat Miguel Hernández d'Elx, per la qual es convoquen premis a projectes solidaris en els quals participen estudiants de la TYC 7938 (codi subvenció 65-745-5-0545-9526).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9681

Data del DOGV
:   12-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9263


Data del document
:   04-09-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * distinció honorífica

Extracte de la Resolució de 4 de setembre de 2023, de la Universitat Miguel Hernández d'Elx, per la qual es convoquen premis a projectes solidaris en els quals participen estudiants de la TTA 6512 (codi subvenció 69-234-2-3374-5205). [2023/9263]  
BDNS (identif.): 715793.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/715793)  
  
Primer. Beneficiaris  
1. Que en el projecte que es presente hagen participat o estiguen participant estudiants matriculats en qualsevol de les titulacions oficials de la UMH en el curs acadèmic 2021-2022, 2022-2023 o el que estiga en vigor en el moment en què acabe el termini de presentació de sol·licituds a aquesta convocatòria.  
2. Que el projecte siga d'una entitat sense ànim de lucre que compte amb seu o delegació a la província d'Alacant (associació o fundació inscrita en el registre corresponent) i haja sigut executat l'any 2022 o abans de la data en què finalitze el termini de presentació de sol·licituds a aquesta convocatòria de 2023.  
3. Serà necessari que l'impacte del projecte presentat siga a la província d'Alacant o en el marc de la cooperació internacional al desenvolupament a través d'entitats que compten amb seu o delegació a la província d'Alacant.  
  
Segon. Objecte  
La present convocatòria, que està regulada per les bases expressades ací, pretén impulsar la participació dels estudiants de la UMH en projectes d'entitats sense ànim de lucre (associació o fundació inscrita en el registre corresponent) que promoguen una millora en la qualitat de vida dels col·lectius exclosos o en risc d'exclusió, i per a això es premiaran projectes que contribuïsquen a abordar solucions als problemes que afecten els sectors més vulnerables de la població potenciant la capacitat de les persones que integren aquests sectors perquè puguen trobar solucions viables i exemplaritzants a algun dels seus problemes i/o necessitats.  
  
Tercer. Bases reguladores  
https://boumh.umh.es/files/2023/09/RR\_02296\_2023.pdf  
  
Quart. Quantia  
El crèdit màxim disponible per a aquesta convocatòria és de 4.000 euros. Es poden concedir fins a un màxim de quatre premis i es repartirà el crèdit màxim a parts iguals entre els projectes seleccionats.  
  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Elx, 4 de setembre de 2023. El rector: Juan José Ruiz Martínez.